ПРОТОКОЛ № 01
от заседание на Комисия по дисциплинарните производства
на Висшия съдебен съвет,
проведено на 07 януари  2014 г.

Днес, 07 януари 2014 г., вторник, oт 13.30 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЯСЕН ТОДОРОВ
								МИХАИЛ КОЖАРЕВ										ГАЛЯ ГЕОРГИЕВА	
                                                                           МИЛКА ИТОВА
                                                                           ЮЛИЯ КОВАЧЕВА
                                                                          
Отсъстват: СВЕТЛА ПЕТКОВА.

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

	Заседанието протече при следния дневен ред:

1. Предложение от петима членове на ВСС за образуване на дисциплинарно производство и налагане на дисциплинарно наказание на Георги Иванов Иванов – прокурор в Районна прокуратура гр. Петрич.

	2. Заповед на Димитрия Ганчева – окръжен прокурор на Окръжна прокуратура гр. Пазарджик, с която, на основание чл. 327 от ЗСВ, е обърнато внимание на Петър Петров – следовател в Окръжен следствен отдел при Окръжна прокуратура гр. Пазарджик.
	
3. Списък на регистрираните пощенски кутии за всеки съд в домейна justice.bg.

4. Отчет на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.12.2013 г. – 31.12.2013 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

5. Заповед на Евгени Диков – и.ф. градски прокурор при Софийска градска прокуратура, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Юлия Светославова Хрисчева  - следовател в Следствен отдел при СГП .

6. Поставен въпрос на проведената на 20.11.2013 г. среща с представители на Европейската комисия във връзка с придобил медийна публичност случай, касаещ нарушаване на принципа на случайното разпределение на дела от страна на Атанас Ганчев Вълков, отстранен от длъжност „ административен ръководител „  на Административен съд гр. Бургас до приключване на досъдебно производство по описа на СО при СГП, образувано срещу същия.

7. Становище на ИВСС по преписка с № Ж-13-927/16.10.2013 г. и  акт за резултатите от извършена проверка в Софийски районен съд, на основание Заповед № Ж–13–688/24.09.2013 г. на Главния инспектор на ИВСС.

По дневния ред

1. ОТНОСНО: Предложение от петима членове на ВСС за образуване на дисциплинарно производство и налагане на дисциплинарно наказание на Георги Иванов Иванов – прокурор в Районна прокуратура гр. Петрич.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет, съгласно предложението от Инспектората към ВСС, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1, т. 6 от ЗСВ на Георги Иванов Иванов – прокурор в Районна прокуратура гр. Петрич.

2. ОТНОСНО: Заповед на Димитрия Ганчева – окръжен прокурор на Окръжна прокуратура гр. Пазарджик, с която, на основание чл. 327 от ЗСВ, е обърнато внимание на Петър Петров – следовател в Окръжен следствен отдел при Окръжна прокуратура гр. Пазарджик.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение заповед № №  783/18.11.2013 г. на Димитрия Ганчева – окръжен прокурор на Окръжна прокуратура гр. Пазарджик, с която, на основание чл. 327 от ЗСВ, е обърнато внимание на Петър Петров – следовател в Окръжен следствен отдел при Окръжна прокуратура гр. Пазарджик и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязло в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС, за сведение.

3. ОТНОСНО: Списък на регистрираните пощенски кутии за всеки съд в домейна justice.bg.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение списък на регистрираните пощенски кутии за всеки съд в домейна justice.bg.

4. ОТНОСНО: Отчет на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.12.2013 г. – 31.12.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.12.2013 г. – 31.12.2013 г.

5.ОТНОСНО: Заповед на Евгени Диков – и.ф. градски прокурор при Софийска градска прокуратура, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Юлия Светославова Хрисчева  - следовател в Следствен отдел при СГП .

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на ВСС да потвърди наложеното със заповед № 2916/27.11.2013 г. на Евгени Диков – и.ф. административен ръководител градски прокурор при Софийска градска прокуратура, дисциплинарно наказание по чл. 308 ал. 1, т. 2 от ЗСВ - „порицание" на Юлия Светославова Хрисчева – следовател в отдел „Следствен” – Софийска градска прокуратура, на основание чл. 314, ал.3 от ЗСВ.
5.2. Прилага Заповед № 2916/27.11.2013 г. на  Евгени Диков – и.ф. административен ръководител градски прокурор при Софийска градска прокуратура, към кадровото досие на магистрата.

6.ОТНОСНО: Поставен въпрос на проведената на 20.11.2013 г. среща с представители на Европейската комисия във връзка с придобил медийна публичност случай, касаещ нарушаване на принципа на случайното разпределение на дела от страна на Атанас Ганчев Вълков, отстранен от длъжност „ административен ръководител „  на Административен съд гр. Бургас до приключване на досъдебно производство по описа на СО при СГП, образувано срещу същия.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Възлага на г-жа Галя Георгиева да се запознае с материалите по съдебното производство, образувано в Софийски градски съд срещу Атанас Ганчев Вълков и да докладва случая на заседание на Комисията на 14.01.2014 г.

7.ОТНОСНО: Становище на ИВСС по преписка с № Ж-13-927/16.10.2013 г. и  акт за резултатите от извършена проверка в Софийски районен съд, на основание Заповед № Ж–13–688/24.09.2013 г. на Главния инспектор на ИВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
7.1. Да се покани Димана Йосифова – инспектор в Инспектората към ВСС, на заседание на Комисията на 14.01.2013 г.

07.01.2014 г.			                  
							 ПРЕДСЕДАТЕЛ: 
                                                                                                     ВАСИЛ ПЕТРОВ
Експертен сътрудник
на Комисията” :
                                  Деница Захариева

Експертен сътрудник
на Комисията” :
                                  Мартин Величков

Сътрудник на комисия:
                                   Светла Кирилова